Document ID: 32005D0656

KOMISJONI OTSUS,
14. september 2005,
millega muudetakse otsust 2004/233/EÜ teatavatel kodukiskjalistel marutaudi vastu vaktsineerimise tõhususe kontrollimiseks heakskiidetud laborite loetelu osas
(teatavaks tehtud numbri K(2005) 3444 all)
(EMPs kohaldatav tekst)
(2005/656/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. märtsi 2000. aasta otsust 2000/258/EÜ, millega määratakse eriinstituut, mis vastutab marutaudi vastaste vaktsiinide tõhusust kontrollivate seroloogiliste testide standardiseerimiseks vajalike kriteeriumide kehtestamise eest, (1) eriti selle artiklit 3,
ning arvestades järgmist:
(1)
Otsusega 2000/258/EÜ on määratud Prantsusmaal asuv labor Agence Franaise de Sécurité Sanitaire des Aliments de Nancy (AFSSA labor Nancy’s) marutaudivastaste vaktsiinide tõhusust kontrollivate seroloogiliste testide standardiseerimiseks vajalike kriteeriumide kehtestamise eest vastutavaks instituudiks. Nimetatud otsusega on samuti ette nähtud, et AFSSA labor Nancy’s saadab komisjonile loetelu ühenduse laboritest, millel on õigus teha kõnealuseid seroloogilisi teste. AFSSA labor Nancy’s kohaldab kehtestatud tasemekatsete tegemise korda, et hinnata laboreid selles osas, kas anda neile nimetatud seroloogiliste testide tegemise õigus.
(2)
Komisjoni 4. märtsi 2004. aasta otsusega 2004/233/EÜ, millega laboritele antakse luba kontrollida teatavatel kodukiskjalistel marutaudi vastu vaktsineerimise tõhusust, (2) on koostatud liikmesriikides heakskiidetud laborite loetelu, mis põhineb AFSSA laboris Nancy’s tehtud tasemekatsete tulemustel.
(3)
AFSSA labor Nancy’s on kooskõlas otsusega 2000/258/EÜ kiitnud heaks ühe labori Tšehhi Vabariigis.
(4)
Seetõttu on asjakohane lisada see labor liikmesriikides heakskiidetud laborite loetelusse, mis on esitatud otsuse 2004/233/EÜ lisas.
(5)
Seetõttu tuleks otsust 2004/233/EÜ vastavalt muuta.
(6)
Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄEOLEVA OTSUSE:
Artikkel 1
Otsuse 2004/233/EÜ I lisas asendatakse Tšehhi Vabariiki käsitlev osa järgmisega:
“1.
State Veterinary Institute, National Reference Laboratory (NRL) for Rabies
U Sila 1139
CZ-463 11 Liberec 30
2.
State Veterinary Institute Prague
Sídlištní 136/24
CZ-165 03 Praha”.
Artikkel 2
Käesolev otsus on adresseeritud liikmesriikidele.
Brüssel, 14. september 2005

Labels: 7
18
0
6